સારાંશ માટે દસ્તાવેજ: પ્રતીકાત્મક તસવીર

એમ. એસ. યુનિવર્સિટીની ગર્લ્સ હૉસ્ટેલમાં રહેતી વિદ્યાર્થિનીઓને મોટાભાગે આ પ્રકારની કૉમેન્ટ્સનો સામનો કરવો પડતો હોય છે.

લાઇબ્રેરી કે યુનિવર્સિટીથી હૉસ્ટેલ જતી વિદ્યાર્થિનીઓની છેડતી પણ થતી હોય છે. 

આ મુદ્દો યુનિવર્સિટી સ્ટુડન્ટ્સ ઇલેક્શન દરમિયાન છવાયેલો રહ્યો.

'ગર્લ્સ હૉસ્ટેલ પાસે થતી છેડતી અટકાવવી છે'

સ્ટુડન્ટ્સ ઇલેક્શનના પ્રચાર માટે એબીવીપીની રેલી

ગુજરાતના વડોદરાની એમ. એસ. યુનિવર્સિટીમાં 24 ઑગસ્ટે સ્ટુડન્ટ્સ યુનિયનનું ઇલેક્શન યોજાયું, જેમાં વિદ્યાર્થિનીઓના સુરક્ષાના પ્રશ્નો છવાયેલા રહ્યા.

સ્ટુડન્ટ્સ યુનિયનની મુખ્ય બેઠકો પૈકી વાઇસ પ્રૅસિડેન્ટ (વીપી)ની બેઠક વિદ્યાર્થિનીઓ માટે અનામત રાખવામાં આવી છે.

આ વર્ષે આ પદ માટે છ વિદ્યાર્થિનીઓએ ઉમેદવારી નોંધાવી છે.

એબીવીપી, (અખિલ ભારતીય વિદ્યાર્થી પરિષદ) એનએસયૂઆઈ (નેશનલ સ્ટુડન્ટ્સ યુનિયન ઑફ ઇન્ડિયા ) અને જય હો ગ્રૂપ આ ત્રણેય મુખ્ય સંગઠનોના વીપી પદના ઉમેદવાર વિદ્યાર્થિનીઓની સુરક્ષાના પ્રશ્નને ચૂંટણીમાં ઉઠાવ્યો.

એનએસયૂઆઈના ઉમેદવાર ઝીલ બ્રહ્મભટ્ટે બીબીસી ગુજરાતી સાથેની વાતચીતમાં કહ્યું, "વિદ્યાર્થિનીઓની છેડતી થતી હોવાના કારણે સાંજ પછી ગર્લ્સ હૉસ્ટેલ બહાર નીકળવાનું ટાળે છે. જે રોકવાની જરૂર છે. ગર્લ્સ હૉસ્ટેલના ગેટ પાસે સેક્સવર્કર્સ પણ ઊભાં રહે છે."

એબીવીપીના ઉમેદવાર અનિશા મિશ્રા બીબીસી ગુજરાતી સાથેની વાતચીતમાં કહે છે, "એક રાતનો કેટલો ભાવ છે? કેટલા પૈસા લઈશ? આ પ્રકારની બીભત્સ કૉમેન્ટસનો સામનો મારે પણ કરવો પડ્યો છે. એટલે જ હું આ મુદ્દો ચૂંટણીમાં ઉઠાવી રહી છું."

જય હો ગ્રૂપના ઉમેદવાર સલોની મિશ્રાએ બીબીસી ગુજરાતી સાથેની વાતચીતમાં કહ્યું, "ગર્લ્સ હૉસ્ટેલ પાસે વિદ્યાર્થિનીઓની છેડતીની ઘટનાઓ અટકે એ જરૂરી છે. હું ચૂંટાઈ જઉં તો આ મુદ્દો મારી પ્રાથમિકતા રહેશે."

'સુરક્ષાનો મુદ્દો'

એનએસયૂઆઈની સ્ટુડન્ટ્સ ઇલેક્શનના પ્રચાર માટેની રેલી

વિદ્યાર્થિનીઓની સુરક્ષા અંગે વીપી પદના ઉમેદવારો કહે છે કે ગર્લ્સ હૉસ્ટેલ તો ઠીક યુનિવર્સિટી કૅમ્પસમાં પણ વિદ્યાર્થિનીઓ સુરક્ષિત નથી.

કૅમ્પસમાં બહારથી આવતા તત્ત્વોને પ્રવેશતા અટકાવવા માટે કૅમ્પસમાં નિયમિત રીતે આઈડી કાર્ડનું ચેકિંગ કરવું જરૂરી છે.

એબીવીપીના ઉમેદવાર અનિશા મિશ્રા કહે છે કે સ્ટુડન્ટ્સ ઇલેક્શન વખતે બહારના તત્ત્વોની અવરજવર યુનિવર્સિટીમાં વધી જાય છે.

એમ. એસ. યુનિવર્સિટી કૅમ્પસમાં ભૂતકાળમાં વિદ્યાર્થિનીઓ અને મહિલા...\nદસ્તાવેજની સમાન ભાષામાં સારાંશ:
"અમારી ગર્લ્સ હૉસ્ટેલ બહાર પુરુષો વાહનો લઈને ઊભા રહે છે અને વિદ્યાર્થિનીઓને રોકીને પૂછે છે કે, 'એક રાતના કેટલા રૂપિયા લઈશ?'" એમ. એસ.યુનિવર્સિટીના સ્ટુડન્ટ્સ ઇલેક્શનના ઉમેદવાર અનિશા મિશ્રાએ બીબીસી ગુજરાતી સાથેની વાતચીતમાં આ વાત કહી.